stanford-oval/wikipedia huggingface dataset:
Bardalin kalliopiirrokset
Aiheesta muualla

Luukkonen, Ismo: Bardal
Gutorm Gjessing: Nordenfjeldske ristninger og malinger av den arktiske gruppe. Instituttet for sammenlignende kulturforskning Serie B: Skrifter XXX, Oslo 1936
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: no:Bardalfeltet
Käännös suomeksi
Axpo

| Axpo |
| --- | --- |

Yritysmuoto:  osakeyhtiö
Perustettu:  2001
Kotipaikka:  Baden (Sveitsi)
Toimiala:  energiantuotanto, -siirto ja -kauppa
Tuotteet:  sähkö, lämpö, kaasu
Liikevaihto:  6,4 mrd. CHF (2010-11)
Liikevoitto:  139 milj. CHF (2010-11)
Henkilöstö:  4 400 (2011)
Emoyhtiö:  Axpo Holding AG
Omistaja:  Sveitsin koilliset kantonit ja kantonien energiayhtiöt
Kotisivu:  axpo.com
Infobox OKVirheellinen NIMI-arvo: 
Axpo on sveitsiläinen energia-alan konserni, jonka pääkonttori on Badenissa. Konsernin emoyhtiö on Axpo Holding AG. Axpo-yhtiöillä on toimintaa useissa Euroopan maissa.
Historiaa

Axpon historia juontaa 1900-luvun alkuun, jolloin Nordostschweizerische Kraftwerke aloitti toimintansa.
Konserniyhtiöt

Axpo Holdingilla on useita tytäryhtiötä, joista merkittävimmät ovat:
Axpo Power AG on energiantuotantoyhtiö. Konserniyhtiöiden vuotuinen energiantuotanto on 36 terawattituntia (TWh).
CKW AG on alueellinen sähköyhtiö, joka toimii Luzernin, Urin ja Schwyzin alueella. Vuosittain toimitettu energiamäärä on noin 6 TWh.
Axpo Trading AG on energiakauppaa harjoittava yhtiö. Axpo-konsernin energiakaupan määrä on vuosittain noin 70 TWh.
Axpo Informatik AG on tietojärjestelmä-, konsultointi- ja asiantuntijapalveluita tuottava yhtiö.
Aiheesta muualla

Wikimedia Commonsissa on kuvia tai muita tiedostoja aiheesta .
Axpon kotisivut
Bard-le-Régulier

| Bard-le-Régulier |
| --- | --- |

 Bard-le-Régulier
 Koordinaatit: 47°08′47″N, 4°19′01″E 
Valtio:  Ranska
Alue:  Bourgogne-Franche-Comté
Departementti:  Côte-d’Or
Arrondissementti:  Beaune
Pinta-ala:  
 – Kokonaispinta-ala:  9,1 km²
Korkeus:  450 m
Väkiluku (2018):  70 
 – Väestötiheys:  7 as./km²
Kunnan numero:  21046
Infobox OKVirheellinen NIMI-arvo: 
Bard-le-Régulier on kunta Ranskassa Côte-d’Orin departementissa Bourgogne-Franche-Comtén alueella. Se sijaitsee noin 50 kilometriä Beaunen kaupungista länteen.
Saint-Jean-l'Évangélisten kirkko
Neversin kreivi perusti tänne luostarin 1100-luvulla. Luostarista on enää jäljellä Saint-Jean-l’Évangélisten kirkko, joka on rakennettu 1100- ja 1300-lukujen välisenä aikana. Kirkon erikoisuus on sen romaaninen kahdeksankulmainen kellotorni. Kirkko on kuulunut historiallisten monumenttien luetteloon vuodesta 1907 lähtien.
Kunta on osa Morvanin luonnonpuistoa (Parc naturel régional du Morvan).
Aiheesta muualla

Kuvia tai muita tiedostoja aiheesta Bard-le-Régulier Wikimedia Commonsissa
Arthur Drews

Arthur Drews
Arthur Drews (1865–1935) oli saksalainen filosofi. Hän oli Karlsruhen teknillisen korkeakoulun professori vuodesta 1898. Drews edustaa Saksan filosofiassa Eduard von Hartmannin kehittämää pessimististä maailmankatsomusta. Hänen käsitteli teologisia kysymyksiä teoksissaan Die Religion als Selbstbewusstsein Gottes (1906) ja Die Christusmythe (1909), jossa hän koettaa todistaa Kristusta taruolennoksi. Drews on myös työskennellyt monistisen liikkeen hyväksi Saksassa ja siinä tarkoituksessa julkaissut kokoomateoksen Der Monismus (1908).
Drews kirjoitti monia kaunokirjallisia ja filosofisia esseitä. Hän yritti edetä yliopistourallaan Immanuel Kantin filosofiaa käsittelevillä esseillä, mutta akateemiset piirit hylkäsivät ne. Vuonna 1909 hän julkaisi Die Christusmythen ensimmäisen osan, mikä aiheutti suurta kohua. Kaksi vuotta myöhemmin hän lisäsi toisen osan, jossa hän kumosi vastustajiensa argumentit. Drewsin pääargumentit käsittelivät luotettavien aikalaislähteiden puutetta, vanhempien myyttien vaikutusta ja modernin teologian ongelmia. Hänen akateeminen uransa kärsi kiistoista, mutta hän jatkoi kirjoittamista.
Drews julkaisi kirjasia muinaisen monismin historiasta ja omista uskonnollisista käsityksistään. Vuonna 1921 hän julkaisi teoksen, jossa Markuksen evankeliumi esitetään astromyyttisenä matkana eläinradan halki. Hän julkaisi esseitä Steinerin antroposofiaa vastaan ja astromytologian vaikutuksesta varhaiskristillisyyteen. Vuonna 1924 hän julkaisi kirjan kristinuskon kehittymisestä gnostilaisesta taustasta ja esitteli von Hartmanniin perustuvan yleisen psykologian. Hän julkaisi myös esseitä Jeesuksen historiallisuuden kieltämisestä ja Maria-myytistä. Vuonna 1931 ilmestyi kirja Wagnerista ja Nietzschestä.
Vaikka Drews ei saanut tunnustusta akateemisissa piireissä, lehdissä julkaistujen lukuisten artikkeleiden ja esseiden määrä osoittaa, että hänen teoksensa herättivät laajaa kiinnostusta. Karelsruhen yliopisto ei kuitenkaan mainitse Drewsia lainkaan yliopiston historiaa käsittelevissä muistoartikkeleissaan.
Aiheesta muualla

Kuvia tai muita tiedostoja aiheesta Arthur Drews Wikimedia Commonsissa
BAMO

| Narvik-luokka |
| --- | --- |

Tekniset tiedot
Uppouma:  905 t (kuormattu)
Pituus:  52 m
Leveys:  14,8 m
Syväys:  3,6 m
Koneteho:  2 720 bhp
Nopeus:  15 solmua
Miehistöä:  46
Aseistus
Meritorjunta:  ei
Ilmatorjunta:  1 x 20 mm ilmatorjuntatykki 2 x 12,7 mm konekivääriä
Narvik-luokka ransk. Bâtiment Anti-Mines Océanique piti olla Ranskan laivaston yhdeksän miinantorjunta-aluksen muodostama alusluokka.
Suunnittelu

Luokan suunnitteli DCN ja sen tarkoituksena oli perinteinen miinanraivaus syvässä vedessä eli tehtävä, jota aiemmin oli toteuttanut Yhdysvalloista hankitut Agile-luokan alukset. Katamaraanirunkoisten polymeerirakenteisten alusten runkoratkaisun perustana oli mekaanisten, magneettisten ja akustisten miinojen raivaamisen mahdollistavan kaluston (DCN AP4) edellyttämä kansitila. Perusteena oli lisäksi katamaraanirungon parempi merikelpoisuus ja liikkuvuus.
Alukset

Luokan ensimmäinen alus Narvik sisällytettiin vuosien 1990-1993 suunnitelmiin, mutta loput alukset peruutettiin vuonna 1992 rahoitusvaikeuksien vuoksi.
| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| Narvik | Arsenal de Lorient |  | 22. maaliskuuta 1991 |  | palveluksesta |
| Autun | Arsenal de Lorient |  |  |  | tilaus peruutettu |
| Bir Hakeim | Arsenal de Lorient |  |  |  | tilaus peruutettu |
| Colmar | Arsenal de Lorient |  |  |  | tilaus peruutettu |
| Garigliano | Arsenal de Lorient |  |  |  | tilaus peruutettu |
| Berlaimont | Arsenal de Lorient |  |  |  | tilaus peruutettu |

Lisäksi kolmen vielä nimeämättömän aluksen tilaukset peruutettiin.
Ashes to Ashes (David Bowien kappale)

| ”Ashes to Ashes” David Bowie |
| --- | --- | --- |

Singlen tiedot
 Albumilta: Scary Monsters (and Super Creeps)
 B-puoli: ”Move On”
 Äänitetty : helmikuu – huhtikuu 1980
 Studio : Power Station, New York & Good Earth, Lontoo
 Julkaistu: 8. elokuuta 1980
 Formaatti: 7" single
 Tekijä(t): David Bowie
 Tuottaja(t): David Bowie, Tony Visconti
 Tyylilaji: taidepop, uusi aalto, uusromantiikka, syntikkapop, neo-psychedelia, synth funk
 Kesto: 04.23 (albumi) 03.35 (single)
 Levy-yhtiö: RCA Records
Listasijoitukset
 Britannian singlelista: 1.
David Bowien muut singlet
| ”Crystal Japan” 1980 | ”Ashes to Ashes” 1980 | ”Fashion” 1980 |
Ashes to Ashes on brittimuusikko David Bowien kappale vuodelta 1980. Se nousi Britannian singlelistan kärkeen ja oli Bowien siihen asti nopeimmin myyvä single. Myöhemmin samana vuonna kappale julkaistiin Bowien albumilla Scary Monsters (and Super Creeps).
Musiikki ja sanoitus

Kappale on Bowien näkemys uudesta aallosta. Siinä on tärkeässä osassa syntetisaattorilla soitettu jousisoittimen ääni, jolle luo vastapainoa funkbasso ja monikerroksinen lauluosuus. Kitaristi Chuck Hammer käyttää kappaleessa kitarasyntetisaattoria.
Kappaleessa esiintyy majuri Tom -hahmo (engl. Major Tom), jonka Bowie esitteli aikoinaan kappaleessa ”Space Oddity”. Majuri Tomin paluu kuvaa kymmenvuotista ajanjaksoa, jonka on katsottu tarkoittavan myös Bowieta itseään huumeviittauksineen. Säe ”Want an axe to break the ice” on saanut vaikutteita Frantz Kafkan lauseesta ”Hyvän kirjan tulee olla kirves, joka murtaa jäätyneen meren sisällämme”. Kappaleeseen vaikutti myös Danny Kayen kappale ”Inchworm”, josta Bowie piti lapsena. Bowien mukaan ”Ashes to Ashes” on lastenlorumainen kappale, joka olisi jäänyt syntymättä ilman ”Inchwormia”.
Video

Kappaleesta kuvattiin David Malletin ohjaama video. Se maksoi yli puoli miljoonaa dollaria ja oli ilmestyessään maailman kallein musiikkivideo. Bowie nähdään videossa Pierrot-hahmoisena klovnina, astronauttina ja mielisairaalan potilaana. Bowien useimpien videoiden tapaan se ei sisällä yhtenäistä tarinaa, vaan koostuu ristiriitaisista kuvista. Ristiriitaisuuksia ovat esimerkiksi kauhakuormaajan edellä kulkevat neljä slaavilaista hahmoa, mereen vajoava Pierrot-hahmoinen Bowie ja lopun kohtaus, jossa Bowie kävelee rannalla äitiään esittävän naisen läksyttäessä häntä.
Kokoonpano

David Bowie – laulu, kosketinsoittimet
Carlos Alomar – kitara
Chuck Hammer – kitara
George Murray – bassokitara
Roy Bittan – piano
Dennis Davis – rummut, lyömäsoittimet
Andy Clark – syntetisaattori
Tony Visconti – lyömäsoittimet
Aiheesta muualla

Kappaleen musiikkivideo. David Bowien virallinen Youtube-kanava.
Asuntolaiva

Asuntolaivoja Keralassa, Intiassa
Asuntolaiva on asuntona toimiva laiva. Asuntolaivoja on monen mallisia. Yleisempiä niistä on alkuperäisestä käytöstä poistettu tavanomainen vene tai laiva, joka on muutettu sekä teknisesti että rakenteellisesti vastaamaan jatkuvan asumisen tarpeita. Toisinaan kelluvia ponttoonien päälle rakennettuja asuintaloja ( ns. floating home) sanotaan asuntolaivoiksi, vaikka missään olosuhteissa niillä ei voi liikkua merellä, eivätkä ne täytä laivan kriteereitä.
Asuntolaivat maailmalla

Euroopassa asuntolaiva-asuminen on paikoitellen jo osa kaupunkikulttuuria. Huomattavan suosittua tämäntyyppinen asuminen on Hollannissa, jossa pelkästään Amsterdamissa arvioidaan olevan jopa 2 500 asuntolaivaa tai kelluvaa omakotitaloa. Hollannin muissa osissa on kelluvia asuntoja arviolta saman verran lisää. Muualla Euroopassa esimerkiksi Kööpenhaminassa ja Tukholmassa on erityisesti asuntolaivoille varattuja alueita, joissa postinkuljetus, vesi ja viemäröinti, sekä sähkönsaanti on tehty mahdolliseksi.
Yhdysvalloissa ja Kanadassa asuntolaivoille on varattu alueita mm. Seattlessa ja Vancouverissa. Saksassa ainakin Berliinissä on suunnitteilla asuntolaivoille soveltuvia alueita.
Asuntolaivat Suomessa

Suomessa asuntolaiva-asuminen on hyvin vähäistä. Helsingin Kaisaniemenrantaan on tosin suunnitteilla asuntolaivoille tarkoitettu alue, Reposaaressa on kaksi kelluvaa taloa, ja Porvoossakin asuntolaivoja on muutama. Suomessa haasteita asuntolaivassa asumiselle asettavat muun muassa seuraavat seikat:
Jätevesien käytännöllinen viemäröinti. Viemäröinti vaatii käytännössä tyhjennyksen imuautolla koska jätevettä ei saa lain mukaan laskea vesistöihin. Suomessa ei ole toistaiseksi varsinaisia asuntolaiva-alueita joissa jätevedet voisi laskea suoraan laivaan vedettävään kunnallisviemäriin.
Makean käyttöveden varastointi tai putkitus laivaan. Makea vesi voidaan toki valmistaa merivedestä laivassa, kuten ammattikäytössäkin olevilla aluksilla tehdään.
Sähköntarve asettaa omat vaatimuksensa paikan suhteen.
Lämpöeristys vaatii erikoisia rakenteita, koska rakennusteknisesti laivan rakenne muodostaa kosteussulun virheellisesti rakenteen ulkopintaan.
Aluksen tulee kestää jään aiheuttamat rasitukset.
Laivassa asumisella välttää esim. kiinteistöveron. Joskin ajoittainen telakoiminen ja mahdolliset laiturimaksut aiheuttavat lisäkuluja. Jos laiva on merikelpoinen, eikä ole kytketty kiinteästi maihin, niin rakennusmääräykset eivät yletä maista laivaan. Vastaavasti merenkulun puolella on omat säännöksensä. Lain mukaan Suomessa saa asua ilman kiinteää osoitetta, jolloin virallinen postikanava on Netposti.
Muuta

Matkustaja-alus GTS Finnjet toimi New Orleansia kohdanneen Hurrikaani Katrinan jälkeen lääketieteen opiskelijoiden asuntolaivana.
Ent. Finnesa on muutettu merikelpoisuus säilyttäen perheen kodiksi, nyk. nimeltään m/s Suukko.
Päijänteellä on mm. Endla-niminen 30-metrinen merikelpoinen alus, joka palvelee ympärivuotisena kotina.
Helsingissä toimii Asuntolaivurit niminen yhdistys.
Kelluvia asuntoja Zwollessa, Alankomaissa.
Kaksi kelluvaa taloa Porin Reposaaressa, jotka rakennettiin loma-asuntomessujen kohteiksi. Alueelle on tarkoitus rakentaa vielä lisää asuntolaivoja.
Asuntolaiva  Cornelia Ystad 2018.
Ashfallin fossiilikenttä

| Ashfallin fossiilikenttä> Ashfall Fossil Beds |
| --- | --- |
 Fossiilikentän ympäristöä.
Sijainti
 Ashfallin fossiilikenttä
Koordinaatit:  42°25′30″N, 98°09′31″W
Valtio:  Yhdysvallat
Paikkakunta:  Nebraska
Ajanjakso:  Mioseeni  PreЄ Є O S D C P T J K Pg N     
Korkeus:  525 m
Aiheesta muualla
  Ashfall Fossil Beds Commonsissa 
Infobox OKNimi-testi OK: 
Ashfallin fossiilikenttä on mioseeni epookin aikainen fossiiliesiintymä Yhdysvaltojen Nebraskan osavaltion koillisosassa Antelopen piirikunnassa. Fossiilikenttä syntyi 1 500 kilometrin päässä Idahon lounaisosassa sijainneen Bruneau-Jarbidge tulivuoren purkautumisen yhteydessä. Sen tuhka peitetti suuren alueen Nebraskan koillisosasta noin 12 miljoonaa vuotta sitten.
Fossiilikentän löytäminen

Alueen löysi vuonna 1971 paleontologi Mike Voorhies joka etsi sieltä maanpintaan tulleita fossiileja. Hän löysi kellanruskean luun joka pilkisti maasta. Kun hän harjasi sitä peittänyttä hiekkaa pois se osoittautui sarvikuonon poikasen kalloksi. Alueella tuhkakerros on paksumpi kun muualla koska se oli ollut kulhon muotoinen painauma joka on ollut tuolloin täynnä vettä. Osa eläimistä hukkui sinne yrittäessään lievittää tuhkan aiheuttamia tuskia.
Eläinten kuoleminen ja peittyminen

Suurin osa alueen eläimistä luultavasti selvisi varsinaisesta purkauksesta, mutta ne kuolivat myöhemmin lasipitoisen tuhkan tuhottua niiden keuhkot. Ensin kuolivat linnut ja pienimmät eläimet, joiden keuhokapasiteettikin oli pieni ja niiden jäänteet löytyivät alimmista kerrostumista. Ehkä 3–5 viikon kuluessa kuolivat suurimmat eli sarvikuonot. Kuolleet eläimet peittyivät hitaasti tuulen kuljettamaan tuhkaan. Suuri osa jäännöksistä on kuolinasennoissaan, vaikka joissakin on merkkejä raadonsyöjien tekemistä vahingoista. Alueelta löydetyt eläimien luurangot ovat säilyneet kokonaisina kun yleensä fossiilit ovat yksittäisinä luina. Siellä on säilynyt myös kasviston jäänteitä ja siemeniä.
Löydetyt lajit

Fossiilikentältä löytyneestä 17 lajista 12 on nisäkkäitä. Maanisäkkäiden fossiloituneita luurankoja on löydetty yli kaksi sataa.
Hevoseläimet
Pliohippus pernix
Neohipparion affine
Pseudhipparion gratum
Protohippus simus
Cormohipparion occidentale
Kamelieläimet
Procamelus grandis
Aepycamelus
Protolabis heterodontus
Sarvikuonot
Teleoceras major
Hirvieläimet
Longirostromeryx wellsi
Koiraeläimet
Borophagus
Leptocyon
Cynarctus
Kilpikonnat
Hesperotestudo
Clemmys
Linnut
Balearica exigua
Apatosagittarus terrenus
Rallidae
Aiheesta muualla

Ashfall Fossil Beds Atlas Obscura. Viitattu 15.12.2019. (englanniksi)
Gambino, Megan: Evolution World Tour: Ashfall Fossil Beds, Nebraska Smithsonian magazine.  tammikuu 2012. Viitattu 15.12.2019. (englanniksi)
Nebraska’s Ashfall Fossil Beds offers look at prehistoric volcano fallout The Walking Tourists. Viitattu 15.12.2019. (englanniksi)
Ashfallista löytynyt tuhkaan hautautunut sarvikuono.
Arthur C. Miller

| Arthur C>  Miller |
| --- | --- |

Henkilötiedot
Syntynyt: 8. heinäkuuta 1895 Roslyn, Long Island, New York, Yhdysvallat
Kuollut: 13. heinäkuuta 1970 (75 vuotta) Hollywood, Kalifornia
Ammatti:  elokuvaaja
Arthur C. Miller (8. heinäkuuta 1895 Roslyn, Long Island, New York – 13. heinäkuuta 1970 Hollywood, Kalifornia) oli yhdysvaltalainen elokuvaaja.
Miller aloitti elokuvateollisuuden palveluksessa New Yorkissa ja työskenteli muun muassa Pathélla viikkouutiskatsausten kuvaajana. Miller siirtyi Hollywoodiin 1918, jossa jän toimi aluksi Famous Players-Laskyn palveluksessa ja oli muun muassa perustamassa yhtiön Islingtonin studiota Lontoossa. Vuonna 1931 Miller siirtyi Foxille, jolla työskenteli vuoteen 1950 saakka. Millerin oli tarkoitus olla kuvaajana Afrikan kuningattaressa (1951), mutta lääkäri totesi hänessä tuberkuloosin Millerin ottaessa rokotuksia kuvausmatkaa varten. Lääkärin suosituksesta Miller jätti kuvaustyöt pysyvästi, mutta hän toimi myöhemminkin satunnaisesti elokuva-alan tehtävissä.
Miller oli kaikkiaan seitsemän kertaa ehdolla parhaan kuvauksen Oscar-palkinnon saajaksi. Palkinnot hän sai elokuvista  Vihreä oli laaksoni (1941), Bernadetten laulu (1943) ja Anna ja Siamin kuningas (1946).
Osittainen filmografia

Vapauttajan nuoruus (Young Mr. Lincoln, 1939)
Vihreä oli laaksoni (How Green Was My Valley, 1941)
Ihmismetsästys (Man Hunt, 1941)
Bernadetten laulu (The Song of Bernadette, 1943)
Anna ja Siamin kuningas (Anna and the King of Siam), 1946)
Hiljainen sopimus (Gentleman's Agreement, 1947)
Kirje kolmelle naiselle (A Letter to Three Wives, 1949)
Aiheesta muualla

Arthur C. Miller Internet Movie Databasessa. (englanniksi)
Arthur C. Miller Elonetissä.
Are You Dead Yet?

| Are You Dead Yet? Children of Bodom |
| --- | --- | --- |

Studioalbumin tiedot
 Äänitetty : huhti–toukokuu 2005
 Julkaistu: 14. syyskuuta 2005
 Tuottaja(t): Mikko Karmila Anssi Kippo (kappale 8)
 Tyylilaji: melodinen death metal thrash metal
 Kesto: 40.52
 Levy-yhtiö: Spinefarm
Listasijoitukset
  1.   16.[lähde? ]   16.[lähde? ]   42.[lähde? ]   67.[lähde? ]   79.[lähde? ]   195.[lähde? ]
Children of Bodomin muut julkaisut
| Hate Crew Deathroll 2003 | Are You Dead Yet? 2005 | Chaos Ridden Years – Stockholm Knockout Live 2006 |
Are You Dead Yet? on suomalaisen metallimusiikkia soittavan Children of Bodom -yhtyeen viides studioalbumi. Se julkaistiin vuonna 2005. Se on ensimmäinen Children of Bodomin albumi jolla soittaa kitaristi Roope Latvala. Latvala soittaa albumilla kaksi sooloa. Albumi sisältää tunnetut kappaleet ”Are You Dead Yet?”, ”Living Dead Beat” ja singlet ”In Your Face” ja ”Trashed, Lost & Strungout”. Kappaleista ”Are You Dead Yet?”, ”In Your Face” ja ”Trashed, Lost & Strungout” on tehty musiikkivideot.
Are You Dead Yet? on Children of Bodomin myydyin albumi. Sitä on myyty yli 200 000 kappaletta.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Sävel | Kesto |  |  |  |  |  |
| 1. | Living Dead Beat | Laiho | Laiho | 5.18 |  |  |  |  |  |
| 2. | Are You Dead Yet? | Laiho | Laiho | 3.54 |  |  |  |  |  |
| 3. | If You Want Peace… Prepare for War | Laiho | Laiho | 3.57 |  |  |  |  |  |
| 4. | Punch Me I Bleed | Laiho | Laiho | 4.51 |  |  |  |  |  |
| 5. | In Your Face | Laiho | Laiho | 4.16 |  |  |  |  |  |
| 6. | Next in Line | Laiho, Goss | Laiho | 4.19 |  |  |  |  |  |
| 7. | Bastards of Bodom | Goss | Laiho, Latvala | 3.29 |  |  |  |  |  |
| 8. | Trashed, Lost & Strungout | Laiho | Laiho | 4.01 |  |  |  |  |  |
| 9. | We’re Not Gonna Fall | Laiho | Laiho | 3.17 |  |  |  |  |  |
| Japanin bonuskappaleet |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 10. | Oops!… I Did It Again (feat. Jonna Kosonen) (Britney Spears cover)  |  |  |  |  |  |  |  |  |
| 11. | Talk Dirty to Me (Poison cover)  |  |  |  |  |  |  |  |  |
| Pohjois-Amerikan bonuskappaleet |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 10. | Somebody Put Something in My Drink (Ramones cover)  |  |  |  |  |  |  |  |  |
| UK:n bonuskappaleet |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 10. | Rebel Yell (Billy Idol cover)  |  |  |  |  |  |  |  |  |
Kokoonpano

Alexi Laiho – laulu, kitara
Henkka T. Blacksmith – basso
Roope Latvala – kitara
Janne Wirman – kosketinsoittimet
Jaska Raatikainen – rummut
Arviot

Allmusic:
Blabbermouth: 7.5/10
Desibeli.net:
Imperiumi.net:
Soundi:
Aiheesta muualla

Are You Dead Yet? Discogsissa. (englanniksi)
Albumi Are You Dead Yet? Encyclopaedia Metallum -sivustolla (englanniksi)
Atlanta Hawks

| Atlanta Hawks |
| --- | --- |

Konferenssi:  Itäinen
Divisioona:  Kaakkoinen
Perustettu:  1946
Historia:  Buffalo Bisons 1946 Tri-Cities Blackhawks 1946–1951 Milwaukee Hawks 1951–1955 St. Louis Hawks 1955–1968 Atlanta Hawks 1968–
Areena:  State Farm Arena
Kotipaikka:  Atlanta, Georgia
Värit:  punainen, keltainen, musta, harmaa                    
Omistaja(t):  Tony Ressler (pääomistaja)
Toimitusjohtaja:  Landry Fields
Päävalmentaja:  Joe Prunty
Yhteistyöseura:  College Park Skyhawks
Mestaruudet:  1 (1958)
Konferenssin mestaruudet:  4 (1957, 1958, 1960, 1961)
Divisioonan mestaruudet:  15 (1956, 1957, 1958, 1959, 1960, 1961, 1963, 1964, 1966, 1967, 1970, 1980, 1987, 1994, 2015)
Kotisivu:  https://www.nba.com/hawks
Atlanta Hawks on koripalloseura, joka pelaa NBA-liigan itäisen konferenssin kaakkoisessa divisioonassa. Seuran kotiareena on State Farm Arena Atlantassa, Georgiassa. Joukkue on voittanut mestaruuden vuonna 1958, jolloin sen nimenä oli St. Louis Hawks. Nykyisellä nimellään joukkue on pelannut kaudesta 1968–1969 alkaen.
Suomalainen Hanno Möttölä pelasi Hawksissa vuosina 2000–2002 ensimmäisenä suomalaisena NBA-koripalloilijana. Seurassa ovat pelanneet myös muun muassa Bob Pettit, Cliff Hagan, Lenny Wilkens, Zelmo Beaty, Richie Guerin, Lou Hudson, Pete Maravich, Walt Bellamy, John Drew, Tree Rollins, Dominique Wilkins, Kevin Willis, Mookie Blaylock, Dikembe Mutombo, Jason Collier, Al Horford ja Dwight Howard.
Menestys kausittain 2000-luvulla

| Kausi | Voitot | Tappiot | Voittoprosentti | Valmentaja | Pudotuspelit |
| --- | --- | --- | --- | --- | --- |
| 1999–2000 | 28 | 54 | 34,1 | Lenny Wilkens | – |
| 2000–2001 | 25 | 57 | 30,5 | Lon Kruger | – |
| 2001–2002 | 33 | 49 | 40,2 | Lon Kruger | – |
| 2002–2003 | 35 | 47 | 42,7 | Lon Kruger, Terry Stotts | – |
| 2003–2004 | 28 | 54 | 34,1 | Terry Stotts | – |
| 2004–2005 | 13 | 69 | 15,9 | Mike Woodson | – |
| 2005–2006 | 26 | 56 | 31,7 | Mike Woodson | – |
| 2006–2007 | 30 | 52 | 36,6 | Mike Woodson | – |
| 2007–2008 | 37 | 45 | 45,1 | Mike Woodson | 1. kierros |
| 2008–2009 | 47 | 35 | 57,3 | Mike Woodson | 2. kierros |
| 2009–2010 | 53 | 29 | 64,6 | Mike Woodson | 2. kierros |
| 2010–2011 | 44 | 38 | 53,7 | Larry Drew | 2. kierros |
| 2011–2012 | 40 | 26 | 60,6 | Larry Drew | 1. kierros |
| 2012–2013 | 44 | 38 | 53,7 | Larry Drew | 1. kierros |
| 2013–2014 | 38 | 44 | 46,3 | Mike Budenholzer | 1. kierros |
| 2014–2015 | 60 | 22 | 73,2 | Mike Budenholzer | Konferenssifinaalit |
| 2015–2016 | 48 | 34 | 58,5 | Mike Budenholzer | 2. kierros |
| 2016–2017 | 43 | 39 | 52,4 | Mike Budenholzer | 1. kierros |
| 2017–2018 | 24 | 58 | 29,3 | Mike Budenholzer | – |
| 2018–2019 | 29 | 53 | 35,4 | Lloyd Pierce | – |
Barnabás Berzsenyi

| Mitalit> Maa:   Unkari.Miesten miekkailu. Olympialaiset  | Mitalit> Maa:   Unkari.Miesten miekkailu. Olympialaiset  | Mitalit> Maa:   Unkari.Miesten miekkailu. Olympialaiset  | Maa:   Unkari> Miesten miekkailu. |
| --- | --- | --- | --- |
|  Hopeaa | Melbourne 1956 | kalpa, joukkuekilpailu |  |
Barnabás Berzsenyi (12. helmikuuta 1918 Kemenesmihályfa – 18. kesäkuuta 1993 Osnabrück) oli unkarilainen miekkailija ja olympiamitalisti. Hän oli vuoden 1956 kesäolympialaisissa Melbournessa mukana saamassa hopeaa kalvan joukkuekilpailussa. Hän kilpaili myös vuoden 1952 kesäolympialaisissa Helsingissä edeten kalvan yksilökilpailussa toiselle kierrokselle ja sijoittuen sen joukkuekilpailussa viidenneksi.